Kriteriji ocjenjivanja:

UČITELJ: Andrea Bračun

Nastavni predmet: Njemački jezik – Izborni predmet

Razred: IV – VIII

Elementi provjeravanaj i ocjenjivanja

1. Razumijevanje
2. Usmeno izražavanje
3. Pisano izražavanje
4. Jezične zakonitosti - gramatika

KRITERIJI:

1. Razumijevanje

ODLIČAN: Razumije svako pitanje i izlaganje u normalnom tempu, razumije pročitani tekstu cjelini i pojedinosti u okviru obrađenog gradiva.

VRLO DOBAR: Razumije skoro svako pitanje i izlaganje u normalnom tempu i govori, ali je ponekad potrebno nešto ponoviti. Pročitani tekst razumije u cjelini, ali ne i svaku pojedinost.

DOBAR: Razumije skoro svako postavljeno pitanje i izlaganje u normalnom tempu i govoru, ali je ponekad nužno ponoviti ili pojednostaviti neke dijelove rečenica. Pročitani tekst sadržajno razumije približno točno; moguće je da nešto nije razumio, što će u ponovnom čitanju uz objašnjenje ključne riječi ili struke ispraviti i postići.

DOVOLJAN: Ima teškoća u razumijevanju pitanja, izlaganja i čitanju teksta, jedva shvaća i uz objašnjenja i pojednostavljenja.

NEDOVOLJAN: Ne razumije pitanja, izlaganje niti pročitani tekst ni uz pojednostavljenja i objašnjenja.

1. Usmeno izražavanje

ODLIČAN: Izražava svoje misli točno i dosta pravilno, zna upotrijebiti pravu riječ i frazu na pravom mjestu, čita s razumijevanjem, korektno ,točno i s pravilnim izgovorom i intonacijom.

VRLO DOBAR: Govori korektno koristeći osnovni fond riječi i izraza, ponekad upotrijebi riječ ili frazu neadekvatno. Čita s razumijevanjem i uglavnom korektno.

 DOBAR: Služi se skromnim fondom riječi i ponekad upotrebljava riječ ili frazu neadekvatno za misao koju želi izraziti. Pri čitanju se „spotiče“ oko pojedinih struktura. Cjelina je prihvatljiva i razumljiva. Može se sporazumijevati, ali nije usvojio osnovna pravila izgovora.

DOVOLJAN: Pravi ozbiljne greške u konverzaciji i izgovoru, rijetko nalazi odgovarajuće riječi i fraze, teško se izražava, oskudan riječnik.

NEDOVOLJAN:Nije sposoban usmeno se izraziti u konverzaciji, niti razumljivo čitati.

1. Pisano izražavanje

ODLIČAN: Može pismeno izraziti svoje misli samostalno bez većih gramatičkih grešaka. Po diktatu piše točno bez grešaka.

VRLO DOBAR: Može pismeno izraziti svoje misli samostalno s ponekom gramatičkom ili ortografskom pogreškom. Po diktatu piše s malo grešaka.

DOBAR: Ne može bez pomoći izraziti svoje misli pismenim putem i pravi veće ortografske i gramatičke greške. Po diktatu pravi veći broj grešaka.

DOVOLJAN: Nije se sposoban samostalno pismeno izražavati, pa ga se mora voditi kroz pismeni rad. Po diktatu piše s puno grešaka.

NEDOVOLJAN: Nije se sposoban samostalno pismeno izražavati niti uz pomoć. Diktat piše s puno grešaka.

1. Jezične zakonitosti - gramatika

ODLIČAN: Jezične zakonitosti temeljito poznaje i primjenjuje u govoru i pismeno bez većih grešaka. U pismenim provjerama rješivost mora biti iznad 90 %.

VRLO DOBAR: Jezične zakonitosti temeljito poznaje, ali u primjeni u govoru i pismeno ponekad pravi greške. U pismenim provjerama rješivost je iznad 80%.

DOBAR: Jezične zakonitosti poznaje ali čini puno grešaka u primjeni, u govoru i pismeno, pa je smisao ponekad djelomično nejasan.

DOVOLJAN: Jezične zakonitosti poznaje slabije, pa pravi velike greške i teže se zaključuje što hoće reći. Rješivost u pismenim provjerama mora biti iznad 51%.

NEDOVOLJAN: Jezične zakonitosti poznaje slabo, ili nikako, pa ih ne može ni primjenjivati. Rješivost u pismenim provjerama je ispod 50%.